Зэрырагъэблагъэ хабзэм халъхьа зэхъуэкIыныгъэхэр
Урысей Федерацэм Лэжьыгъэмрэ социальнэ къыщхьэщыжыныгъэмкIэ и министерствэм цIыхухэм пенсэхэр яхуэгъэувыным, и етыным хуэгъэза Iуэху-хэм теухуауэ къыдигъэкIа унафэхэм 2018 гъэм ма- заем и 13-м зэхъуэкIыныгъэхэр халъхьащ. УФ-м и Пенсэ фондым и IуэхущIапIэхэм кIуэн папщIэ цIыхухэм зэрызрагъэтх хабзэхэр ягъэтэмэмащ.
Ягъэбелджылащ япэщыкIэ зезыгъэтха цIыхур ягъэува графикым тету лэжьэгъуэ махуэм хиубыдэу зэрырагъэблагъэр. Хэку зауэшхуэм хэтахэмрэ ныкъуэ дыкъуэ хэхъухьахэмрэ къэрал Iуэхутхьэбзэхэр къы хуащIэн папщIэ лъэIу тхылъхэмрэ абыхэм я гъусэхэмрэ Iах пасэу зрамыгъэтхыу икIи чэзум хэмыту.
Езым и щхьэкIэ зезыгъэтхыну кIуа цIыхум ар щыкIуа зэманыр къыщыгъэлъэгъуа талоныр ират. ТелефонкIэ зезыгъэтх цIыхум жраIэ тхылъхэр щыIахыну зэманыр. И электрон хэщIапIэм хигъэгъуазэмэ, абы талоныр ягъакIуэ мэхъу. ПФР-м и сайтым зыщыщрагъэтхкIи, апхуэдэ хабзэ щыIэщ.
ЩекIуэлIэну махуэр къыщыгъэлъэгъуауэ цIыхухэр япэщIыкIэ ятхыныр ягъэувыIэ, ар къэсыным зы жэщ- махуэ иIэу. Абы хъыбар ирагъащIэ щекIуэлIэн хуейуэ ягъэува зэманым дакъикъэ 15-кIэ къыкIэрыхуамэ, зэрызригъэтхам къару зэримыIэжыр. ЦIыхур хуитщ зэрызригъэтхам сыт хуэдэ зэманми къыпыкIыну.
ЗыщрагъэтхкIэ, пэжу щымыт хъыбархэр яжриIауэ сэтей къэхъумэ, зэрызрагъэтхам къару иIэжкъым.
КъищынэмыщIауэ, ягъэбелджылащ суд зытращIыхьу ягъэтIыса цIыхухэм пенсэ хуагъэувыным теухуа тхылъ-хэр щыIахкIэ, тезыр щрахьэкI IуэхущIапIэм и уна фэщI-хэм махуищым къриубыдэу а Iуэхум ехьэлIа хъыбархэр ПФР-м и къудамэхэм Iэрагъэхьэн хуейуэ.
